**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«2012 во вылӧ да 2013 да 2014 воясса плановӧй кадколаст вылӧ Коми Республикаса республиканскӧй сьӧмкуд йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 575 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «2012 во вылӧ да 2013 да 2014 воясса плановӧй кадколаст вылӧ Коми Республикаса республиканскӧй сьӧмкуд йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 575 №-а шуӧмӧ вежсьӧмъяс содтӧд серти (водзӧ - Вежсьӧмъяс).
2. Урчитны, мый сьӧкыда воӧдчан да/либӧ этша лыда, да/либӧ ылыс сиктса олан пунктъясӧ вузӧс вайӧмысь 2011 во ӧшым тӧлысь 1 лунсянь вӧчӧм транспорт рӧскод юкӧнысь компенсация вылӧ субсидия босьтӧм могысь овмӧс вӧдитысь субъектъяслӧн шыӧдчӧмъяс да документъяс, кутшӧмъясӧс сетӧма овмӧс вӧдитысь субъектъяслы сьӧкыда воӧдчан да/либӧ этша лыда, да/либӧ ылыс сиктса олан пунктъясӧ вузӧс вайӧмысь транспорт рӧскод юкӧнысь компенсация 2012 во вылӧ Коми Республикаса республиканскӧй сьӧмкудйысь сетан пӧрадок серти, мый вынсьӧдӧма «2012 во вылӧ да 2013 да 2014 воясса плановӧй кадколаст вылӧ Коми Республикаса республиканскӧй сьӧмкуд йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 575 №-а шуӧмӧн (17 №-а содтӧд), тайӧ шуӧм вынсявтӧдз да кутшӧмъясӧс урчитӧм пӧрадок серти абу видлалӧма, видлавсьӧны Вежсьӧмъясса 2 пунктлӧн 4 подпунктса квайтӧд да сизимӧд абзацъясын индӧм положениеяс тӧд вылӧ босьттӧг.
3. Тайӧ шуӧмыс вынсялӧ сійӧс официальнӧя йӧзӧдӧмсянь 10 лун бӧрын.

Коми Республикаса Юралысь В. Гайзер

Сыктывкар

2012 вося косму тӧлысь 9 лун

133 №

Коми Республикаса Веськӧдлан котырлӧн

2012 во косму тӧлысь 9 лунся

 133 №-а шуӧм дорӧ

СОДТӦД

«2012 во вылӧ да 2013 да 2014 воясса плановӧй кадколаст вылӧ Коми Республикаса республиканскӧй сьӧмкуд йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 575 №-а шуӧмӧ пыртан

**ВЕЖСЬӦМЪЯС**

«2012 во вылӧ да 2013 да 2014 воясса плановӧй кадколаст вылӧ Коми Республикаса республиканскӧй сьӧмкуд йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2011 во ӧшым тӧлысь 19 лунся 575 №-а шуӧмын:

1. Коми Республика мутасын кар гӧгӧрті кӧрт туй транспортӧн йӧзӧс новлӧдлӧмысь кӧрт туй транспорт организацияяслӧн чӧжӧсын воштӧмъясысь компенсация вылӧ да этша ветлан кӧрт туйясӧн вӧдитчан вотшӧмъясысь мыйкӧ мында компенсация вылӧ рӧскод 2012 воын Коми Республикаса республиканскӧй сьӧмкудйысь сьӧмӧн могмӧдан пӧрадоклӧн, кутшӧмӧс вынсьӧдӧма шуӧмӧн (14 №-а содтӧд), 6 пунктса коймӧд абзацын «Агенство» кыв вежны «Министерство» кывйӧн.
2. Овмӧс вӧдитысь субъектъяслы сьӧкыда воӧдчан да/либӧ этша лыда, да/либӧ ылыс сиктса олан пунктъясӧ вузӧс вайӧмысь транспорт рӧскод юкӧнысь компенсация 2012 во вылӧ Коми Республикаса республиканскӧй сьӧмкудйысь сетан пӧрадокын, мый вынсьӧдӧма шуӧмӧн (17 №-а содтӧд):
3. 1 пунктса мӧд абзац гижны тадзи:

«Субсидияяс могмӧдсьӧны сьӧмӧн Коми Республикаса республиканскӧй сьӧмкудлӧн ӧтув сьӧмкудъя лыддьӧг серти да Коми Республикаса республиканскӧй сьӧмкудлӧн касса план серти сьӧмкуд могъяс да сьӧмкудйысь сетан сьӧм серти, мыйясӧс урчитӧма Коми Республикаса экономика сӧвмӧдан министерстволы (водзӧ - Министерство).»;

1. 2 пунктын:

а) медводдза абзацын:

«2011 во ӧшым тӧлысь1 лунсянь 2012 во вӧльгым тӧлысь 30 лунӧдз, овмӧс вӧдитысь субъектъясӧн тайӧ Пӧрадоклӧн корӧмъяс серти документъяс сетӧм дырйи.» кывъяс киритны;

«туйяс вылын)» кывъяс вежны «туйяс вылын):» кывъясӧн;

б) содтыны татшӧм мӧд да коймӧд выль абзацъяс:

«1) 2011 во вӧльгым тӧлысь 1 лунсянь 30 лунӧдз, овмӧс вӧдитысь субъектъяслы сьӧкыда воӧдчан да ылыс сиктса олан пунктъясӧ вузӧс вайӧмысь транспорт рӧскод юкӧнысь компенсация 2011 во вылӧ Коми Республикаса республиканскӧй сьӧмкудйысь сетан пӧрадок серти урчитӧм, мый вынсьӧдӧма «2011 во вылӧ Коми Республикаса республиканскӧй сьӧмкуд йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2010 во ӧшым тӧлысь 20 лунся 450 №-а шуӧмӧн (26 №-а содтӧд), корӧмъяс серти оформитӧм документъяс сетӧм дырйи, кутшӧмъясӧс видлалӧма индӧм Пӧрадок серти да мыйяс серти примитӧма субсидия сетӧм йылысь решение, но индӧм рӧскодӧс абу компенсируйтӧма 2011 во вылӧ Коми Республикаса республиканскӧй сьӧмкуд тшӧт весьтӧ;

1. 2011 во ӧшым тӧлысь1 лунсянь 2012 во йирым тӧлысь 31 лунӧдз, тайӧ Пӧрадоклӧн корӧмъяс серти документъяс сетӧм дырйи.»;
2. 4 пунктын «Учреждениелӧн лӧсялана корӧм серти» кывъяс вежны «Коми Республикалöн экономика сӧвмöмлы отсӧг сетан шöрин» Коми Республикаса канму учреждениелӧн (водзӧ - Учреждение) лӧсялана корӧм серти» кывъясӧн;
3. 5 пункт гижны тадзи:

«5. Субсидия шедӧдӧм могысь колӧны татшӧм документъяс:

1. Субсидия шедӧдӧм могысь шыӧдчӧм субсидия вуджӧдӧм вылӧ пошта да банк реквизитъяс индӧмӧн Коми Республикаса экономика сӧвмӧдан министерствоӧн (водзӧ - Министерство) урчитӧм форма серти, кутшӧмӧс ас кежысь сетӧ овмӧс вӧдитысь субъект;
2. Юридическӧй кывкутысьяслӧн (асшӧр уджалысьяслӧн) ӧтувъя канму реестрысь выписка копия (кутшӧмӧс босьтӧма шыӧдчӧм сетан лунӧдз 6 тӧлысьысь абу водзджык, сетӧма кӧ сійӧс овмӧс вӧдитысь субъектыс ас кежысь);
3. Россия Федерацияса ФНС 2005 во ода-кора тӧлысь 23 лунся ММ-3-19/206@ №-а тшӧктӧдӧн вынсьӧдӧм форма серти вот, ӧктас, страхӧвӧй мынтан пайяс, пеняяс да вот серти чорыд ӧлӧдӧмъяс мынтӧм серти вот мынтысьӧн могъяссӧ збыльмӧдӧм йылысь справка (мый лӧсьӧдӧма шыӧдчӧм сетан лунӧдз ӧти тӧлысьысь абу водзджык, сетӧма кӧ сійӧс овмӧс вӧдитысь субъектыс ас кежысь);
4. Коми Республикаын Россия Федерацияса социальнӧя страхуйтан фондлӧн дінму юкӧнсянь либӧ сылӧн мутас органъяссянь справка мыйкӧ дыра уджавны вермытӧмлун вылӧ да мамлункӧд йитӧдын социальнӧя быть страхуйтӧм вылӧ страхӧвӧй пай овмӧс вӧдитысь субъектӧн мынтӧм йылысь (мый лӧсьӧдӧма шыӧдчӧм сетан лунӧдз ӧти тӧлысьысь абу водзджык, сетӧма кӧ сійӧс овмӧс вӧдитысь субъектыс ас кежысь);
5. Коми Республикаын Россия Федерацияса пенсионнӧй фондса юкӧнсянь либӧ сылӧн мутас органъяссянь справка пенсионнӧя быть страхуйтӧм да медицинскӧя быть страхуйтӧм вылӧ страхӧвӧй пай овмӧс вӧдитысь субъектӧн мынтӧм йылысь (мый лӧсьӧдӧма шыӧдчӧм сетан лунӧдз ӧти тӧлысьысь абу водзджык, сетӧма кӧ сійӧс овмӧс вӧдитысь субъектыс ас кежысь).

Тайӧ пунктын индӧм документъяссӧ сетӧны Учреждениеӧ.

Тайӧ пунктлӧн 2-5 подпунктъясын индӧм документъясысь юӧръяссӧ корӧ Учреждение субсидия шедӧдӧм вылӧ шыӧдчӧм босьтан лунсянь 5 уджалан лун чӧжӧн документъясӧн вӧдитчысь канму органъяслӧн ведомствокостса юӧра йитӧдъяс пӧрадок серти, абу кӧ сетӧма сійӧс овмӧс вӧдитысь субъектыс ас кежысь.»;

5) 6 пунктса медводдза абзацын «Учреждение» кыв вежны «Учреждение субсидия шедӧдӧм вылӧ шыӧдчӧм босьтан кадпассянь 25 лунысь оз сёрджык» кывъясӧн;

6) 8 пункт гижны тадзи:

«8. Субсидия вуджӧдсьӧ рӧскод вештӧм могысь корӧмъяс подув вылын субсидия сетӧм йылысь сёрнитчӧмъяс а сідзжӧ субсидия мында арталӧмъяс содтӧмӧн, тайӧ сёрнитчӧмъясӧн урчитӧм кадколастӧ, кутшӧмъясӧс кырымалӧма:

1. Министерствоӧн овмӧс вӧдитысь субъекткӧд сэтшӧм рӧскод юкӧнын, мый вӧчӧма овмӧс вӧдитысь субъектъясӧн тайӧ Пӧрадоклӧн 2 пунктса 1 подпунктын индӧм кадколастӧ;
2. Учреждениеӧн овмӧс вӧдитысь субъекткӧд сэтшӧм рӧскод юкӧнын, мый вӧчӧма овмӧс вӧдитысь субъектъясӧн тайӧ Пӧрадоклӧн 2 пунктса 2 подпунктын индӧм кадколастӧ.».
3. Россия Федерацияса лӧсялана субъектлӧн мутасын торъя категория гражданалы, кодъяслы социальнӧй отсӧгӧн веськӧдлӧны Россия Федерация да Россия Федерацияса субъектъяс, ӧтув транспорт услугаяслӧн ӧткодь судзсянлун могмӧдӧмысь рӧскод вылӧ 2012 воын Коми Республикаса республиканскӧй сьӧмкудйысь сьӧм сетан правилӧяслӧн, мыйясӧс вынсьӧдӧма шуӧмӧн (23 №-а содтӧд), 4 пунктса нёльӧд да витӧд абзацъяс гижны тадзи:

«Справка лӧсьӧдсьӧ реестръяс босьтан лунсянь 2 уджалан лун чӧжӧн, кутшӧмъясӧс сетӧны юридическӧй кывкутысьяс, кодъясӧс индӧма тайӧ пунктса 1 да 2 подпунктъясын.

Рӧскод вештӧм могысь корӧмъяссӧ сетӧ Агентство справка лӧсьӧдан лунсянь 5 уджалан лун чӧжӧн.».

Вуджӧдӧма Хазова Е. В. – 6 985 пас